Limbažu novada DOME

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

Lūdzu iekļaut Teritorijas attīstības komitejas sēdē

Lēmuma projekts

**Par Limbažu novada pašvaldības domes saistošo noteikumu „Limbažu novada pašvaldības iedzīvotāju padomju nolikums” nodošanu sabiedrības viedokļa noskaidrošanai**

Ziņo Aiga Briede

Saskaņā ar [Pašvaldību likuma](https://likumi.lv/ta/id/336956-pasvaldibu-likums) [58. panta](https://likumi.lv/ta/id/336956-pasvaldibu-likums#p58) pirmo daļu, lai nodrošinātu vietējo kopienu iedzīvotāju interešu pārstāvību un pašvaldības teritorijas attīstību, veicinot iedzīvotāju savstarpējo sadarbību un saskaņotu rīcību kopējam labumam, pašvaldībā var izveidot konsultatīvas pašvaldības institūcijas — iedzīvotāju padomes. [Pašvaldību likuma](https://likumi.lv/ta/id/336956-pasvaldibu-likums) [58. panta](https://likumi.lv/ta/id/336956-pasvaldibu-likums#p58) sestā daļa nosaka, ka dome izdod padomes nolikumu – saistošos noteikumus, kuros nosaka padomes izveidošanas un darbības nosacījumus.

Limbažu novada pašvaldības domes 2023. gada 28. septembra saistošo noteikumu Nr. 17 “Limbažu novada pašvaldības nolikums” 73. punkts noteic, ka pašvaldības teritorijas attīstības veicināšanai un vietējo kopienu iedzīvotāju interešu pārstāvībai, veicinot iedzīvotāju savstarpējo sadarbību un saskaņotu rīcību kopējam labumam, pašvaldībā izveido konsultatīvas pašvaldības institūcijas – iedzīvotāju padomes. Padomes kompetenci, darbības teritoriju, padomes locekļu ievēlēšanas kārtību, darba organizāciju un citus ar Padomes darbību saistītos jautājumu nosaka Padomes nolikumā, ko dome izdod kā pašvaldības saistošos noteikumus.

Sagatavoto saistošo noteikumu mērķis ir noteikt kārtību, kādā izveidojamas pašvaldības iedzīvotāju padomes, kā arī to darbības uzdevumus, tiesības, pienākumus, darba organizāciju, lai veicinātu sabiedrības iesaisti pašvaldības darbā.

Saskaņā ar Pašvaldību likuma 46. panta trešo daļu saistošo noteikumu projekts un tam pievienotais paskaidrojuma raksts publicējams Pašvaldības tīmekļvietnē sabiedrības viedokļa noskaidrošanai, nosakot, ka priekšlikumu un viedokļu sniegšanas termiņu, kas nav mazāks par divām nedēļām.

Ņemot vērā minēto un pamatojoties uz Pašvaldību likuma 10. panta pirmās daļas 1. punktu, 44. panta otro daļu, 46. pantu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Nodot Limbažu novada pašvaldības domes saistošo noteikumu “Limbažu novada pašvaldības iedzīvotāju padomju nolikums” projektu sabiedrības viedokļa noskaidrošanai (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Juridiskajai nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Juridiskajai nodaļai, pēc sabiedrības viedokļa noskaidrošanas un apkopošanas, iesniegt lēmumprojektu Limbažu novada domei, saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu “Limbažu novada pašvaldības iedzīvotāju padomju nolikums” paskaidrojuma rakstu (pielikumā).
6. Atbildīgo par lēmuma izpildi noteikt Juridisko nodaļu.
7. Kontroli par lēmuma izpildi uzdot Limbažu novada pašvaldības izpilddirektoram.

Lēmumu nosūtīt: Juridiskā nodaļa, Sabiedrisko attiecību nodaļa